b'\n_START_ARTICLE_\nJasna Goros vienuolynas\n_START_PARAGRAPH_\nJasna G\xc3\xb3ra vienuolynas (lot. Clarus Mons) \xe2\x80\x93 paulie\xc4\x8di\xc5\xb3 vienuolynas \xc4\x8censtakavoje, Lenkijoje._NEWLINE_\xc5\xa0is vienuolynas ir joje esantis Mergel\xc4\x97s Marijos paveikslas daugiau nei \xc5\xa1e\xc5\xa1is \xc5\xa1imtus met\xc5\xb3 yra katalik\xc5\xb3 piligrim\xc5\xb3 lankymo vieta. Kasmet \xc4\x8dia apsilanko apie 3\xe2\x80\x934 mln. piligrim\xc5\xb3. Paveikslas, vaizduojantis Dievo Motin\xc4\x85 ir J\xc4\x97z\xc5\xb3, \xc5\xbeinomas kaip \xe2\x80\x9e\xc4\x8censtakavos Juodoji Madona\xe2\x80\x9c ir jam priskiriami daugelis stebukl\xc5\xb3.  Tarp j\xc5\xb3 yra paveikslui priskiriamas stebuklingas vienuolyno i\xc5\xa1gelb\xc4\x97jimas \xc5\xa1ved\xc5\xb3 tvano metu. Nors kariniu po\xc5\xbei\xc5\xabriu \xc5\xa1is \xc4\xafvykis nebuvo labai svarbus, ta\xc4\x8diau jis paskatino lenk\xc5\xb3 pasiprie\xc5\xa1inim\xc4\x85 invazijai. Nors karo eigos lenkai negal\xc4\x97jo i\xc5\xa1kart pakeisti, ta\xc4\x8diau po s\xc4\x85jungos su Krymo chanatu \xc5\xa1vedai buvo i\xc5\xa1stumti. Netrukus po to, 1656\xc2\xa0m. baland\xc5\xbeio 1 d. Lvovo katedroje karalius Jonas Kazimieras Vaza paved\xc4\x97 kra\xc5\xa1to apsaug\xc4\x85 Dievo Motinai ir paskelb\xc4\x97 j\xc4\x85 jo karalyst\xc4\x97s glob\xc4\x97ja._NEWLINE_Nuo 1994\xc2\xa0m. priskiriamas prie Lenkijos istorijos paminkl\xc5\xb3.\n_START_SECTION_\nIstorija\n_START_PARAGRAPH_\nPaulie\xc4\x8dius i\xc5\xa1 Vengrijos \xc4\xaf Lenkij\xc4\x85 tarp 1367 ir 1372\xc2\xa0m. pakviet\xc4\x97 kunigaik\xc5\xa1tis W\xc5\x82adys\xc5\x82aw Opolczyk.'